Ο **Γκάρι Μέντες Ροντρίγκες** (πορτογαλικά: *Garry Mendes Rodrigues*) (27 Νοεμβρίου 1990) είναι ποδοσφαιριστής από το Πράσινο Ακρωτήριο, γεννημένος στην Ολλανδία, ο οποίος αγωνιζόταν ως πλάγιος μέσος για τον Ολυμπιακό.

Σταδιοδρομία σε συλλόγους
-------------------------

Ως νεαρός παίκτης ο Ροντρίγκες έπαιξε για τις Φέγενορντ και Ρεάλ Σπορτ Κλούμπε.

Ο Ροντρίγκες εντάχθηκε στην ΑΝΤΟ Ντεν Χάαχ της Έρεντιβιζι από τον ερασιτέχνη ΦΚ Μπόσαϊζεν στις 16 Μαΐου 2012, υπογράφοντας συμβόλαιο 1 + 1 ετών. Τον Ιούλιο, δανείστηκε στη Ντόρντρεχτ της Ίιρστε Ντιβίζι. Ο Ροντρίγκες έκανε το ντεμπούτο του στο πρωτάθλημα στην ισοπαλία με 1-1 εναντίον της Έμεν στις 10 Αυγούστου, παίζοντας και στα 90 λεπτά.

### Λέφσκι Σόφιας

Στις 11 Φεβρουαρίου 2013, ο Ροντρίγκες υπέγραψε συμβόλαιο δυόμισι ετών με τη βουλγαρική Λέφσκι Σόφιας. Έκανε το ντεμπούτο του στην εκτός έδρας νίκη με 2-0 εναντίον της Τσερνομόρετς Μπουργκάς στις 3 Μαρτίου. Στις 13 Μαρτίου, σημείωσε το πρώτο του γκολ για την Λέφσκι στο 22ο λεπτό του πρώτου αγώνα των προημιτελικών του Κυπέλλου Βουλγαρίας εναντίον του Λίτεξ Λόβετς. Στις 20 Απριλίου, σε μια εκτός έδρας νίκη με 2-1 επί της Λίτεξ, ο Ροντρίγκες έβαλε το πρώτο του γκολ στο πρωτάθλημα και έδωσε ασίστ στον Χρίστο Γιόβοφ.

Στις 21 Ιουλίου 2013, ο Ροντρίγκες άνοιξε το σκορ στον πρώτο αγώνα της Λέφσκι της σεζόν 2013–14 εναντίον της Μπότεφ Πλόβντιφ, αλλά στη συνέχεια αποβλήθηκε μετά από φιλονικία με τον Βέσελιν Μίνεφ.

Κατά το πρώτο μισό της σεζόν 2013–14, ο Ροντρίγκες σημείωσε συνολικά 14 γκολ, βοηθώντας τη Λέφσκι Σόφια να ξεπεράσει αρκετές ομάδες και να προχωρήσει στην 3η θέση στην κατάταξη του πρωταθλήματος. Σκόραρε επίσης ένα πέναλτι στη νίκη με 7-6 μετά τη διαδικασία των πέναλτι εναντίον της ΤΣΣΚΑ Σόφιας στον τρίτο γύρο του Κυπέλλου Βουλγαρίας, βοηθώντας τελικά την ομάδα να φτάσει στα προημιτελικά της διοργάνωσης. Η συνολική ισχυρή επίδοσή του οδήγησε στο ενδιαφέρον αρκετών ευρωπαϊκών συλλόγων. Τον Ιανουάριο του 2014, η Γουέστ Χαμ έστειλε προσφορά στη Λέφσκι για δοκιμαστικό, αλλά ο Ροντρίγκες το αρνήθηκε, δηλώνοντας ότι θα διαπραγματευόταν μόνο με μια ομάδα η οποία θα του πρόσφερε εγγυημένο συμβόλαιο.

### Έλτσε

Στις 27 Ιανουαρίου 2014, ο Ροντρίγκες υπέγραψε με την Έλτσε με εξάμηνο συμβόλαιο δανεισμού μέσω της Promoesport (ένα επενδυτικό όμιλο συνδεδεμένο με την Ταρραγόνα), με ρήτρα εξαγοράς. Έκανε το ντεμπούτο του στην Πριμέρα Ντιβισιόν την 1η Μαρτίου, μπαίνοντας ως αλλαγή στο δεύτερο ημίχρονο της νίκης με 1-0 επί της Θέλτα Βίγο και σημείωσε το πρώτο του γκολ στην κατηγορία στις 3 Μαΐου, το μοναδικό σε μια εκτός έδρας νίκη εναντίον της Μάλαγα.

Το καλοκαίρι του 2014, ο Ροντρίγκες υπέγραψε ένα τετραετές συμβόλαιο με τον βαλενθιανικό σύλλογο, αφού ενεργοποιήθηκε η ρήτρα εξαγοράς του.

### ΠΑΟΚ

Στις 4 Αυγούστου 2015, ο Ροντρίγκες υπέγραψε τριετές συμβόλαιο με τον ΠΑΟΚ έναντι μη γνωστοποιημένης αμοιβής. Στις 23 Σεπτεμβρίου 2015, σε ένα εντός έδρας ντέρμπι εναντίον της ΑΕΚ σημείωσε το πρώτο του γκολ στη Σούπερ Λιγκ. Στις 11 Ιανουαρίου 2016, ο ΠΑΟΚ απέρριψε την προσφορά της Αλ Αχλί ύψους 1,7 εκατομμυρίων ευρώ για τον Ροντρίγκες. Τελείωσε τη σεζόν με 7 γκολ και ήταν ο τρίτος κορυφαίος σκόρερ του συλλόγου. Στις 24 Νοεμβρίου 2016, στα τελευταία δευτερόλεπτα του εκτός έδρας αγώνα της φάσης των ομίλων του Γιουρόπα Λιγκ εναντίον της Φιορεντίνα, ο Ροντρίγκες προχώρησε στο γήπεδο, έκοψε στα αριστερά και σούτερα στην οροφή των διχτύων, δίνοντας στην ομάδα του μια απίστευτη νίκη με 3-2.

### Γαλατασαράι

Στις 9 Ιανουαρίου 2017, ο ΠΑΟΚ ανακοίνωσε επίσημα τη μεταγραφή του Ροντρίγκες στη Γαλατασαράι έναντι 3,7 εκατομμυρίων ευρώ. Υπέγραψε με τη Γαλατασαράι μέχρι το καλοκαίρι του 2021. 

### Αλ Ιτιχάντ

Στις 6 Ιανουαρίου 2019, ο Ροντρίγκες εντάχθηκε στην Αλ Ιτιχάντ της Σαουδικής Αραβίας, έναντι 9 εκατομμυρίων ευρώ.

#### Φενέρμπαχτσε (δανεισμός)

Στις 13 Ιουλίου 2019, η Φενέρμπαχτσε ανακοίνωσε τον δανεισμό του Ροντρίγκες για δύο χρόνια από την Αλ Ιτιχάντ.

### Ολυμπιακός

Στις 18 Σεπτεμβρίου 2021, ο Ολυμπιακός ανακοίνωσε την υπογραφή του Ροντρίγκες με τριετές συμβόλαιο.

Εθνική ομάδα
------------

Γεννημένος στην Ολλανδία, ο Ροντρίγκες τον Φεβρουάριο του 2013 ανακοίνωσε ότι θα ήθελε να παίξει για το Πράσινο Ακρωτήριο. Έλαβε την πρώτη του κλήση στην Εθνική Πράσινου Ακρωτηρίου τον Αύγουστο του 2013, για να παίξει στον φιλικό αγώνα εναντίον της Γκαμπόν στις 14 του ίδιου μήνα. Αντικατέστησε τον Ντζανίνι στο ημίχρονο. Στις 30 Δεκεμβρίου 2013, ο Ροντρίγκες αγωνίστηκε ως βασικός στην ήττα με 1-4 εναντίον της Καταλονίας σε έναν φιλικό αγώνα, δίνοντας την ασίστ στο γκολ του Ντζανίνι. Στις 6 Σεπτεμβρίου 2014, σημείωσε το πρώτο του γκολ στη νίκη με 3-1 επί του Νίγηρα στην πρόκριση του Πράσινου Ακρωτηρίου για το Κύπελλο Εθνών Αφρικής του 2015. Ο Ροντρίγκες συμπεριλήφθηκε στην ομάδα για τους τελικούς στην Ισημερινή Γουινέα, αλλά λόγω ανταγωνισμού από τους Κούκα, Ντζανίνι και Ζούλιο Ταβάρες, έπαιξε μόνο στην ισοπαλία με τη Ζάμπια, η οποία επιβεβαίωσε τον αποκλεισμό της ομάδα από τον Β Όμιλο.

Διακρίσεις
----------

### Συλλογικές

Γαλατασαράι
* Σούπερ Λιγκ Τουρκίας: 2017-18

### Ατομικές

* Ομάδα της Χρονιάς στη Σούπερ Λιγκ Ελλάδας: 2016-17

Παραπομπές
----------

1. ↑  «Garry Mendes Rodrigues Career». zerozero.pt.
2. ↑  «Garry Mendes Rodrigues tekent contract bij ADO Den Haag» (στα Ολλανδικά). groengeelhart.nl. 16 Μαΐου 2012.
3. ↑  «Emmen 1–1 Dordrecht». groengeelhart.nl. 10 Αυγούστου 2012.
4. ↑  «Гари Родригес подписа с Левски» (στα Βουλγαρικά). gong.bg. 11 Φεβρουαρίου 2013.
5. ↑  «Levski Sofia 1–0 Litex Lovech». soccerway.com. 13 Μαρτίου 2013.
6. ↑  «Левски прекъсна черната серия в Ловеч» (στα Βουλγαρικά). gong.bg. 20 Απριλίου 2013.
7. ↑  «Феноменален Неделев обърна "Левски", "Ботев" удари "сините" с 2:1» (στα Βουλγαρικά). topsport.bg. 21 Ιουλίου 2013.
8. ↑  «Йовов смъмри Родригес, навива го за пробите, холандецът си спечели сърдити погледи от шефовете» (στα Βουλγαρικά). topsport.bg. 13 Ιανουαρίου 2014.
9. ↑  «Levski winger Rodrigues joins Elche». sports.yahoo.com. 27 Ιανουαρίου 2014.
10. ↑  «Garry Rodrigues viene cedido por parte del Nàstic de Tarragona» (στα Ισπανικά). Elche Diario. 3 Φεβρουαρίου 2014. Αρχειοθετήθηκε από το πρωτότυπο στις 22 Φεβρουαρίου 2014. Ανακτήθηκε στις 8 Μαρτίου 2015.
11. ↑  «Elche 1-0 Celta Vigo». flashscore.com. 1 Μαρτίου 2014.
12. ↑  «Away-day joy for Elche». Sky Sports. 3 Μαΐου 2014.. Ανακτήθηκε στις 28 Μαΐου 2014.
13. ↑  «Garry Rodrigues deja 'el gordo' en Tarragona» (στα Ισπανικά). Diario Franjiverde. 20 Δεκεμβρίου 2014. Αρχειοθετήθηκε από το πρωτότυπο στις 7 Αυγούστου 2018. Ανακτήθηκε στις 29 Αυγούστου 2020.
14. ↑  «Ανακοίνωσε Ροντρίγκες ο ΠΑΟΚ». www.sport24.gr. 4 Αυγούστου 2015.
15. ↑  «PAOK reject Al-Ahly bid for Garry Rodrigues». www.sdna.gr. 11 Ιανουαρίου 2016.
16. ↑  «Φιορεντίνα-ΠΑΟΚ 2-3». www.sdna.gr. 24 Νοεμβρίου 2016.
17. ↑  «PAOK resmen açıkladı: Garry Rodrigues'in Galatasaray'a transferi tamamlandı». www.sabah.com.tr. 9 Ιανουαρίου 2017.
18. ↑  «Galatasaray'da Garry Rodrigues Al İttihad'a transfer oldu». www.fanatik.com.tr. 6 Ιανουαρίου 2019.
19. ↑  «Garry Rodrigues Fenerbahçemizde». fenerbahce.org. 13 Ιουλίου 2019.
20. ↑  «Ολυμπιακός: Ανακοίνωσε τον Γκάρι Ροντρίγκες!». www.gazzetta.gr. 18 Σεπτεμβρίου 2021.
21. ↑  «Garry Mendes Rodrigues interview». Criolo Sports. Αρχειοθετήθηκε από το πρωτότυπο στις 7 Ιανουαρίου 2019. Ανακτήθηκε στις 25 Φεβρουαρίου 2013.
22. ↑  «Garry estreia-se no regresso de Ryan e Fernando Varela» (στα Πορτογαλικά). SAPO Desporto. Αρχειοθετήθηκε από το πρωτότυπο στις 2 Ιανουαρίου 2014. Ανακτήθηκε στις 15 Αυγούστου 2013.
23. ↑  «Cataluña 4-1 Cabo Verde: Cataluña sentencia a Cabo Verde en tres minutos» (στα Ισπανικά). futbol.univision.com. 30 Δεκεμβρίου 2013.
24. ↑  «Cape Verde Islands 1-1 Zambia». *BBC Sport*. 16 Ιανουαρίου 2015.. Ανακτήθηκε στις 7 Απριλίου 2015.

Εξωτερικοί σύνδεσμοι
--------------------

* Προφίλ Γκάρι Ροντρίγκες στο BDFutbol
* Γκάρι Ροντρίγκες στην ιστοσελίδα National-Football-Teams.com
* (Αγγλικά) Προφίλ Γκάρι Ροντρίγκες στο Soccerway
* Προφίλ στο Transfermarkt.com